
OBAVIJEST KANDIDATIMA
Povjerenstvo za provedbu javnog natječaja za popunu radnih mjesta doktora medicine specijalist hitne medicine ili doktor medicine u Zavodu za hitnu medicinu Sisačko-moslavačke županije poziva na testiranje kandidate/kinje koji ispunjavaju formalne uvjete iz javnog natječaja, koji je objavljen 31. srpnja 2026. godine na internetskim stranicama Hrvatskog zavoda za zapošljavanje te na internetskim stranicama Zavoda za hitnu medicinu Sisačko-moslavačke županije.
Testiranje i razgovor za radno mjesto :
1. doktor medicine specijalist hitne medicine ili doktor medicine (m/ž) – 1 izvršitelj– na neodređeno vrijeme, uz probni rad od šest mjeseci, mjesto rada: Sisačko-moslavačka županija
održat će se u četvrtak 24. rujna 2026. godine u Zavodu za hitnu medicinu Sisačko-moslavačke županije, Ulica 1. svibnja 20., Sisak, u prostorijama Edukacijskog centra.  
Testiranje i razgovor će se obaviti  na sljedeći način: 
1. četvrtak 24. rujna 2026. godine  u 7:30 sati praktični ispit i motivacijski razgovor
Za kandidate/kandidatkinje koji se ne odazovu na praktični ispit i motivacijski razgovor smatrat će se da su povukli prijavu na natječaj i više se neće smatrati kandidatima.
Provjera znanja će uključivati usmeni dio i praktični dio (napredno održavanje života).
Praktični ispit (ukupno 15 bodova) za doktore medicine specijaliste hitne medicine ili doktore medicine (m/ž) sastoji se od demonstriranja vještina iz naprednog održavanja života.
Intervju s povjerenstvom
U razgovoru s kandidatima povjerenstvo će utvrditi interes, profesionalne ciljeve i motivaciju kandidata za rad. (0-10 bodova)
BODOVANJE:             
praktični dio – max        	15 bodova           	= 15 bodova
usmeni dio – max 		10 bodova	= 10 bodova
motivacijski razgovor – max 	10 bodova       	= 10 bodova
                 	  	MAX	UKUPNO   	=  35  bodova 
Praktičnom i usmenom ispitu te razgovoru mogu pristupiti samo kandidati koji dođu u zakazani sat i dokažu identitet osobnom iskaznicom ili drugom identifikacijskom ispravom.
Nakon završetka praktičnog ispita, usmenog ispita i razgovora, povjerenstvo će sačiniti zapisnik o provedenom postupku te sačiniti listu kandidata prema ukupnom broju ostvarenih bodova i dostaviti ravnatelju.
Izabrani kandidati pozvat će se da u primjerenom roku, a prije sklapanja ugovora o radu,  dostavi uvjerenje o zdravstvenoj sposobnosti za obavljanje poslova radnog mjesta, uz upozorenje da se nedostavljanje uvjerenja smatra odustankom od prijema u radni odnos.
Literatura za pripremu usmenog/praktičnog ispita je:
Izvanbolnička hitna medicinska služba – Priručnik za doktore medicine. Antić G., Čanađija M., Čoralić S., Kudrna – Prašek K. i ostali, Hrvatski Zavod za hitnu medicinu, 2018., Zagreb.
Trenutne važeće smjernice Europskog reanimacijskog vijeća (ERC) izdane 2021. godine – dostupne na: https://cprguidelines.eu/
Udžbenici kliničkih predmeta medicinskih fakulteta (interna medicina, kirurgija, infektologija).

